[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000011", "text": "Gwnaethon ni weithio tuag at ein hachrediad IiV fel ti\u0302m. Rydyn ni wrthi\u2019n datblygu dull mudiad safonol ar draws y gwirfoddolwyr a staff, felly dyna sut aethom ati i ddilyn y broses IiV. Roedd ein haseswyr IiV yn ardderchog \u2013 gwnaethant gefnogi ein huchelgeisiau a\u2019n dull gweithredu drwy gydol y broses."}, {"text_idx": "#000013", "text": "Mae creu ar y cyd yn bwysig iawn i ni, a bu ein gwirfoddolwyr yn rhan o bob agwedd ar y broses Buddsoddi mewn Gwirfoddolwyr. Mae derbyn y dyfarniad yn cydnabod gwaith y mudiad, y dull gweithredu rydyn ni\u2019n ei ddilyn, a\u2019r cyfleoedd rydyn ni\u2019n eu cynnig. Mae\u2019r newyddion am y Dyfarniad wedi dod ar adeg amserol iawn, oherwydd daw yn union ar o\u0302l i ni lwyddo\u2019n ddiweddar i gael \u00a3439,125 o gyllid gan Gronfa Gymunedol y Loteri Genedlaethol \u2013 gan ddiogelu dyfodol ein menter gymdeithasol arloesol, nid-er-elw am y tair blynedd nesaf."}, {"text_idx": "#000015", "text": "Ein cynlluniau cychwynnol ar gyfer y dyfodol yw dod o hyd i le cymunedol newydd, mwy o faint, sydd a\u0302\u2019r capasiti i bobl ddod ynghyd i ddysgu, gweithredu a bod yn greadigol. Byddwn ni\u2019n hwyluso camau gweithredu traws-gymunedol a chyfunol gan fynd i\u2019r afael a\u0302 phroblemau systemig o ran cynhyrchu, dosbarthu, defnyddio a gwastraffu bwyd."}, {"text_idx": "#000016", "text": "Byddwn yn mynd ar o\u0302l cyllid i ddatblygu cyfleoedd cyflogaeth sy\u2019n canolbwyntio ar wirfoddolwyr, ac yn tyfu ein ti\u0302m o wirfoddolwyr a, chan hynny, yn cynyddu\u2019r mynediad at gyfleoedd gwirfoddoli amgylcheddol. Byddwn hefyd yn ymchwilio i ffyrdd o fesur a phrofi\u2019r buddion y mae cydweithio a\u0302 ni\u2019n eu cael ar iechyd meddwl a lles."}, {"text_idx": "#000017", "text": "Rydyn ni\u2019n byw mewn cyfnod fwyfwy heriol, a thrwy greu gofod positif i archwilio a chymryd camau gweithredu sy\u2019n canolbwyntio ar yr amgylchedd, rydyn ni\u2019n bwriadu adeiladu gwydnwch o fewn y system fwyd ehangach, ac ymhlith yr unigolion rydyn ni\u2019n rhyngweithio a\u0302 nhw, yn enwedig ein gwirfoddolwyr."}, {"text_idx": "#000018", "text": "Os oes gennych chi ddiddordeb mewn gweithredu ar yr hinsawdd ac ymuno a\u0302 thi\u0302m brwdfrydig o wirfoddolwyr, llenwch ffurflen gais gwirfoddoli ar ein gwefan neu casglwch un o\u2019r Hwb Rhannu Bwyd ECO."}, {"text_idx": "#000021", "text": "Gellir cael rhagor o wybodaeth am y safon ar dudalen IiV CGGC. Bydd y safon yn gwella\u2019r ffordd y rheolir gwirfoddolwyr ac mae\u2019n drylwyr, ond mae wedi\u2019i dylunio i fod yn syml i\u2019w rhoi ar waith heb gynhyrchu llwyth o waith papur."}]